
RAPORT 
asupra proiectului de Lege privind  modificarea Legii tinerilor nr. 350/2006 (PL.x.709/2007)

1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.709/24 octombrie 2007, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege privind modificarea Legii tinerilor nr.350/2006.

La întocmirea raportului, Comisia a avut în vedere avizul Comisiei juridice, de disciplină şi imunităţi, avizul Comisiei pentru administraţie publică, amenajarea teritoriului şi echilibru ecologic, avizul Consiliul Legislativ şi Punctul de vedere al Guvernului. 

Proiectul de Lege are ca obiect de reglementare  modificarea Legii tinerilor nr. 350/2006, pentru a clarifica situaţia Fundaţiei Naţionale pentru Tineret, pentru a nu se putea crea confuzii între această instituţie şi eventuale alte structuri cu denumire identică.

2. În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 14 deputaţi, din totalul de 25 membri ai Comisiei. 

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) din Regulamentul Camerei Deputaţilor, Camera Deputaţilor este Cameră decizională.
         5. Proiectul de Lege privind modificarea Legii tinerilor nr. 350/2006 a fost adoptat de Senat, în şedinţa din 17 octombrie 2007.
         6. În urma dezbaterii, în şedinţa din 3 decembrie 2007, Comisia, cu unanimitatea voturilor celor prezenţi,  a adoptat proiectul de Lege în forma adoptată de Senat.

